La programació de ‘Capvespres a la Casa Penya’ continua amb el taller d'observació astronòmica ‘Astronomia per a tots’ a càrrec d'Amadeo Aznar
03 de juliol 2019

  

  

![](/media/wbynjscc/36_2_c_taller-astronomia.jpg)  

  

El taller ‘Astronomia per a tots’ d'observació astronòmica organitzat per la Comissió d'Educació Ambiental d'Acció Ecologista-Agró tindrà lloc el 10 de juliol a les 20 h a la Casa Penya en la marjal d’Almardà-Almenara. L'activitat forma part de la programació de la segona edició ‘Capvespres a la Casa Penya’, organitzada amb la col·laboració de l'Ajuntament de Sagunt. L'activitat serà impartida per Amadeo Aznar, astrònom i fotògraf astronòmic de l’APTOG.

  

El taller forma part de les activitats programades en ‘Capvespres a la Casa Penya’ i començarà amb una xarrada informativa. Al voltant de les 21.30 h aproximadament començarà l'observació del cel. Amb l'objectiu de disposar de temps suficient per a la realització de l'activitat es proposa a les persones que hi participen portar menjar i beguda en embolcalls reutilitzables per a sopar en grup en l'àrea de la Casa Penya.

  

Esta campanya d'activitats arribarà a la seua fi el del 17 de juliol, a les 19 h, amb un taller de ceràmica ibera amb la col·laboració d'Amparo Ribelles, en el qual s'ensenyaran les tècniques que utilitzaven els nostres avantpassats i es podran crear peces personalitzades.

  

Les activitats són gratuïtes però les places són limitades i s'ha de realitzar una inscripció prèvia a través del correu electrònic visitescasapenya@gmail.com o telefonant al 960 263 617 (de dilluns a divendres, de 9 a 14 h).​

  

![](/media/0iybbp5x/36_c_capvespres.jpg)  
  
![](/media/mhme3nsr/36_c_capvespres02.jpg)  
  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-d-observacio-astronomica-astronomia-per-a-tots-a-carrec-d-amadeo-aznar/ "Facebook")
*   [](http://twitter.com/share?url=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-d-observacio-astronomica-astronomia-per-a-tots-a-carrec-d-amadeo-aznar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-d-observacio-astronomica-astronomia-per-a-tots-a-carrec-d-amadeo-aznar/ "Linked In")
*   [](mailto:?body=https://aytosagunto.es/va/actualitat/la-programacio-de-capvespres-a-la-casa-penya-continua-amb-el-taller-d-observacio-astronomica-astronomia-per-a-tots-a-carrec-d-amadeo-aznar/)